**Dorney Lake** (også kjent som **Eton College Rowing Centre** og som **Eton Dorney** som OL-arena i 2012) er en kunstig innsjø konstruert for rosport i England. Den ligger i nærheten av landsbyen Dorney i Buckinghamshire, og nær byene Windsor og Eton, rett ved Themsen. Innsjøen er i privat eie og finansieres av Eton College, som brukte £17 millioner på å konstruere den. Anlegget stod ferdig i 2006, etter 10 års arbeid. Selv om anlegget primært er til bruk for skolen, blir det også leid ut til andre, både til roing, padling, dragebåtløp og triatlon.

Anlegget ble brukt under Sommer-OL 2012 til roing og padling og til roing under de Paralympiske sommerleker 2012. For å gjøre plass til tilskuerne under OL ble anlegget utvidet med 20000 ekstra tilskuerplasser, de fleste av disse var midlertidige. Anleggsarbeidet startet i oktober 2009, hvor det blant annet ble lagd en ny passasje mellom konkurransebanen og returbanen, en ny bro og en oppgradering av veien inn til anlegget, alt finansiert av Olympic Delivery Authority (ODA). Mens OL-øvelsene pågikk, var Dorney Lake bemannet med ca. 3500 funksjonærer, inkludert frivillige.

Konkurranser
------------

Per juli 2012 har Dorney Lake blitt brukt til disse internasjonale konkurransene, i tillegg til de som er planlagt i forbindelse med Sommer-OL 2012 og Paralympics:

* Verdenscup i roing 2005
* *Coupe de la Jeunesse* 2005
* VM i roing 2006
* Junior-VM i roing 2011
* Sommer-OL 2012 (27. juli – 12. august: roing fra 28. julig til 4. august, deretter padling)
* Roing under de Paralympiske sommerleker 2012 fra 31. august til 2. september)

Innsjøen i tall
---------------

Roernes startlinje i Dorney Lake.
Innsjøens dimensjoner følger det internasjonale roforbundets regler for en innsjø godkjent for å arrangere romesterskap som VM, verdenscup eller OL:

* Stabile vannforhold
* 2200 m lang rett bane for roing
* 8 baner for roing, hver 13,5 m bred
* Minste dybde 3,5 m
* En separat bane hvor båtene kan returnere til start, skilt fra konkurransebanen.

Regattaer
---------

Etter at innsjøen ble åpnet har flere av de årlige regattaene som tidligere ble arrangert på Themsen blitt flyttet til innsjøen. Blant disse er:

* Marlow-regattaen i juni
* Metropolitan-regattaen i mai/juni
* Wallingford-regattaen i mai

Tilgjengelighet
---------------

Allmennheten har tilgang til å bruke området bortsett fra noen få dager i året. De to kilometer lange flate, rette stiene på hver side av den kunstige innsjøen er populære blant joggere, rulleskøyteløpere og også langrennsløpere som trener på rulleski.

Referanser
----------

1. ↑  dorneylake.co.uk: "History & Future of Dorney Lake" Arkivert 4. oktober 2011 hos Wayback Machine.
2. ↑  Dorney Lake and the 2012 Olympics Arkivert 24. april 2012 hos Wayback Machine.. Besøkt 2012-07-29.
3. ↑  London2012.com profile.

Eksterne lenker
---------------

* Offisielt nettsted Rediger på Wikidata

* (en) Dorney Lake – kategori av bilder, video eller lyd på Commons Rediger på Wikidata
* Offisiell nettside for Dorney Lake

| * v
* d
* r
Arenaer under Sommer-OL 2012 |
| --- |
| Olympiaparkområdet | 
* Aquatics Centre
* Basketball Arena
* BMX Circuit
* Eton Manor
* Copper Box
* London Velopark
* Olympiastadion
* Riverbank Arena
* Water Polo Arena

 |
| Elveområdet | 
* ExCeL
* Greenwich Park
* North Greenwich Arena
* Royal Artillery Barracks

 |
| Sentralområdet | 
* All England Lawn Tennis and Croquet Club
* Earls Court Exhibition Centre
* Hampton Court Palace
* Horse Guards Parade
* Hyde Park
* Lord’s Cricket Ground
* Regent’s Park
* Wembley Arena
* Wembley Stadium

 |
| Utenfor London | 
* Dorney Lake
* Hadleigh Farm
* Lee Valley White Water Centre
* Weymouth and Portland National Sailing Academy

 |
| Fotballarenaer | 
* City of Coventry Stadium
* Hampden Park
* Millennium Stadium
* Old Trafford
* St James’ Park

 |
| 
* Kategori **Kategori**
* **Commons**

 |

|  |  |
| --- | --- |
| Oppslagsverk/autoritetsdata | GeoNames
 |